(এক)

বাঙালির বঙ্গবন্ধু

রোকসানা আক্তার

এসেছিলে তুমি বাংলা নামের দেশ উপহার দিতে,

এর জন্য পাওয়া শাস্তিও মাথা পেতে সব নিতে।

তোমার জন্য পেয়েছে বাঙালি নিজের পরিচয়,

মনের ভাব প্রকাশে সবাই বাংলায়ই কথা কয়।

তোমার কাছেই শিখেছি আমি দেশকে ভালবাসতে,

স্বাধীন হওয়ার জন্য নিজের জীবন বাজি রাখতে।

কে ভেবেছিল দেশেরই মাটিতে ঝরবে তোমার রক্ত,

এই বাংলায় থাকতে তোমার কয়েক কোটি ভক্ত!

শিউরে উঠি ১৫' আগস্টের সেই ছবিটি দেখে

'পড়ে আছো মাটিতে তুমি রক্ত গায়ে মেখে'।

বৃক্ষ, পাখি, প্রকৃতি সেদিন হয়তো কেঁদেছে নীরবে

তারাওতো ভাবেনি তোমার এমন মৃত্যু দেখবে।

বাংলাদেশের নামের মধ্যেই তুমি বেঁচে থাকবে

যতদিন এই মাটিতে আলো,বাতাস চলবে।

শেখ মুজিবুর রহমান তুমি বাঙালির প্রিয় নেতা

১৫ আগস্ট চিরকাল থাকবে হয়ে বাঙালির ব্যথা।

----------------------------------------

(দুই)

তফাৎ

 রোকসানা আক্তার

স্বপ্ন আর বাস্তবে

 আছে অনেকটা তফাৎ,

কাকতালীয় মনে হয়

 যখন মিলে যায় হঠাৎ।

ভাল আর মন্দ মিলেই

 এ জগত সংসার,

ভাল থাকাটাই

 আকাঙ্ক্ষা সবার।

সুখ আর দুঃখ

 পাশাপাশি থাকে,

অতৃপ্তি সবচেয়ে বেশি

 দুঃখী করে রাখে।

দুঃখ পাওয়াকে সবাই

 আস্বাভাবিক জানে,

সন্তুষ্টি আর তৃপ্তি

 সুখ আনে মনে।

সাদা আর কালো

 দুইপ্রান্তে থাকে,

সাদা বিচ্যুত হলে

 কালো বলি তাকে।

আলো না থাকলেই

 নেমে আসে আঁধার

ভাল আর সাদা জীবনের

 চিন্তা হোক সবার।।